Kvantemekanisk sammenfiltring

Kvantefysisk sammenfiltring eller kvantemekanisk sammenfiltring
 
(eng. quantum entanglement) er et kvantemekanisk fænomen, hvor det er nødvendigt at beskrive den kvantemekaniske tilstand for to eller flere objekter som en helhed, selvom de enkelte objekter kan være rumligt forskellige steder. Dette betyder at (observerbare) fysiske egenskaber ved de enkelte objekter er korrelerede på en langt "stærkere" måde end enhver klassisk påvirkning kan forklare. Resultatet er at målinger udført på det ene objekt kan fortolkes som at influere andre objekter som objektet er sammenfiltret med.

For eksempel er det muligt at anbringe to partikler i en enkelt kvantetilstand således at når én observeres at have spin "op", vil den anden altid have spin "ned", selv om kvantemekanikken tilsiger at det er umuligt at forudsige hvilket sæt af tilstande der vil blive målt. Derfor ser det ud som om målinger foretaget på det ene delsystem (spin "op"-partiklen) øjeblikkeligt påvirker det andet delsystem (spin "ned"-partiklen), der er kvantemekanisk sammenfiltret med det. Kvantemekanisk sammenfiltring giver ikke mulighed for at transmittere information hurtigere end lysets hastighed; dvs. relativitetsteoriens begrænsninger gælder stadig.

Kvantemekanisk sammenfiltring er tæt forbundet med flere teknologier under udvikling, som kvantecomputere og kvantekryptografi, og har været anvendt til eksperimentelt at realisere kvanteteleportation (af professor Eugene Polzik tidligere ved Aarhus Universitet – nu Niels Bohr Institutet). Samtidig giver det anledning til mere filosofiske diskussioner om kvanteteori. Korrelationerne forudsagt af kvantemekanikken, og påvist eksperimentelt, modsiger princippet om lokalitet, dvs. at information om et systems tilstand udelukkende kan observeres i systemets umiddelbare omgivelser.

Københavnerfortolkningen antyder at målinger i sig selv påvirker partiklerne. Dette kaldes målingseffekten.

Se også 
 kvanteteleportation
 Holisme

Kilder/referencer

Eksterne henvisninger 
 Webarchive backup: The Quantum World, EPR:- Spooky Connections (entanglement) Citat: "...Quantum theory upset Einstein because it gave him nothing better to grapple with than frustrating probabilities. In 1936, he got together with Boris Podolsky and Nathan Rosen to create the "EPR paradox". It's ironic that the spooky EPR connection has now been used in the lab to teleport photons, because the original reason for inventing the EPR paradox was to show that one of the implications of quantum theory was so unacceptable that it must be wrong or incomplete in some respect...."
 3 September 2003, PhysicsWeb: Entanglement goes macroscopic
 Feature: September 2002, PhysicsWeb: Atomic entanglement on a grand scale Citat: "...Erwin Schrödinger considered it to be the most profound characteristics of quantum mechanics and Albert Einstein called it spooky..."
 December 10, 1997 Science fact: Scientists achieve 'Star Trek'-like feat Citat: "... If the notion of entanglement leaves your head spinning, don't feel bad. Zeilinger said he doesn't understand how it works either. "And you can quote me on that," he said. Prof. Anton Zeilinger ..."
 Web archive mirror: New Scientist, 28 June 1997: "Light's spooky connections set distance record"

Kvantemekanik
Kvanteinformatik